કર્ણાટકમાં બે જ્ઞાતિઓનું જોર છે લિંગાયત અને વોક્કાલિગા. તેનો સામનો કરવા અને ઓબીસી તથા દલિત વર્ગમાંથી પણ નેતાગીરી ઊભી થાય તે માટેનો પ્રયાસ દેવરાજ ઉર્સે કર્યો હતો અને તે તેમને ફળ્યો હતો. ગુજરાતમાં પ્રારંભિક દાયકાઓમાં ક્ષત્રિયો અને પટેલોનું જોર હતું. બંને કોંગ્રેસમાં એક હતા, પણ પછી સામસામે થયા અને તેના કારણે ઓબીસી તથા દલિત-આદિવાસીઓની ખામ થિયરી ઊભી થઈ. ગુજરાતમાં ફરક એટલો છે કે ઓબીસી ભાજપ અને કોંગ્રેસમાં વહેંચાયેલા છે. અન્યત્ર ઓબીસી કોંગ્રેસ અને ભાજપની સામે પ્રાદેશિક પક્ષો તરીકે મજબૂત થયા છે.